วัชระสุดทน จี้ จุรินทร์เร่งแก้ สินค้าแพง-แมสก์ หน้ากากอนามัยขาดตลาด 
วัชระ เพชรทอง อดีตส.ส.ปชป. ทนไม่ไหว ทำหนังสือกระทุ้ง จุรินทร์ รองนายกฯ และรมว.พาณิชย์ ในฐานะหัวหน้า ปชป. เร่งแก้ปัญหาสินค้าแพง-หน้ากากอนามัยขาดตลาดวันที่ 6 มี.ค. นายวัชระ เพชรทอง อดีตส.ส.พรรคประชาธิปัตย์ ทำหนังสือถึง นายจุรินทร์ ลักษณวิศิษฏ์ รองนายกฯ และรมว.พาณิชย์ เรื่องขอให้แก้ไขปัญหาสินค้าราคาแพง และหน้ากากอนามัยขาดตลาด โดยระบุว่า ตนได้รับการร้องเรียนจาก พ่อค้า แม่ค้า ว่า มีสินค้าราคาแพงขึ้นมาอย่างมีนัยสำคัญ กระทบต่อการค้าขายและราคาอาหารที่ต้องจำหน่ายต่อพี่น้องประชาชน ซึ่งกระทบต่อคนหาเช้ากินค่ำโดยทั่วไป เช่น 1.กะทิมะพร้าว ที่ใช้ทำกับข้าวมีราคาแพงและขาดตลาดหาซื้อยาก จากเดิมหนึ่งแพ็กมีสามกล่อง ราคา 99 บาท เพิ่มขึ้นเป็น 131 บาท แพงกว่าเดิม 32 บาท คิดเป็น 32.32%. 2.น้ำมันปาล์มหนึ่งกิโลกรัม จากเดิม 22 บาท ขึ้นเป็น 42 บาท ขึ้นจากเดิมถุงละ 20 บาท คิดเป็น 90.91%. 3.น้ำแดงเฮลบลูบอย จากขวดละ 51 บาท ขึ้นเป็น 57 บาท เพิ่มขึ้น 6 บาท คิดเป็น 11.76% ทั้งยังได้รับการร้องเรียนจากประชาชนทั่วประเทศเรื่องหน้ากากอนามัย (แมสก์) ขาดตลาด หาซื้อไม่ได้ และมีราคาแพงสูงมาก ในฐานะที่กระทรวงพาณิชย์ มีหน้าที่โดยตรงในการควบคุมราคาสินค้า จึงใคร่ขอให้เร่งรัดแก้ไขปัญหานี้โดยด่วน ดังนี้1.ควบคุมราคาสินค้าและหน้ากากอนามัยให้เป็นธรรม ไม่เอาเปรียบผู้บริโภค และลงโทษคนที่เห็นแก่ตัวอย่างเด็ดขาด2.การกระจายสินค้าและหน้ากากอนามัยอย่างทั่วถึงเสมอภาคและหาซื้อง่าย3.ให้ใช้กฎหมายอย่างเข้มงวดและจริงจังเพื่อสร้างความเป็นธรรมให้ประชาชน.
วัชระ เพชรทอง อดีตส.ส.ปชป. ทนไม่ไหว ทำหนังสือกระทุ้ง จุรินทร์ รองนายกฯ และรมว.พาณิชย์ ในฐานะหัวหน้า ปชป. เร่งแก้ปัญหาสินค้าแพง-หน้ากากอนามัยขาดตลาด 
จุรินทร์ ลักษณวิศิษฏ์,สินค้าแพง,หน้ากากอนามัยขาดตลาด,หน้ากากอนามัย,วัชระ เพชรทอง,อดีตส.ส.ปชป.,รมว.พาณิชย์,ข่าวทั่วไป